มีตุ่มคล้ายๆลมพิษ ขึ้นบริเวณเปลือกตาครับ เป็นมาเป็นช่วงๆอะครับ มันคืออาการอะไรหรอครับ แล้วควรรักษายังไงครับ
สวัสดีค่ะ การมีตุ่มหรือการบวมที่เปลือกตา อาจเกิดจาก-ภูมิแพ้ที่ตา ทำให้มีขี้ตา และคันตา ตาแดง ตาบวม มักเป็นช่วงเช้าๆ-อาการแพ้สารบางอย่างเช่นอาหารหรือยาที่รับประทาน-ตาแดงหรือเยื่อบุตาอักเสบ ภาวะดังกล่าวอาจทำให้มีปวดบวมบริเวณตา ตาแดง อาจเกิดตามหลังอุบัติเหตุ การโดนสารเคมีหรือสิ่งแปลกปลอมเข้าตา หรือการติดเชื้อไวรัส-ตากุ้งยิง เกิดจากการติดเชื้อแบคทีเรียในต่อมไขมันใต้เปลือกตา ส่งผลให้เกิดตุ่มนูนเล็ก ๆ ภายในหรือภายนอกเปลือกตา อาจทำให้เกิดตุ่มหนองและมีเปลือกตาบวมแนะนำว่าหากตาบวมร่วมกับมีอาการอื่นๆเช่นหอบเหนื่อย หายใจเสียงวี้ด แน่นอก อาจเป็นอาการแพ้อาหารหรือยาอย่างรุนแรงควรรีบไปพบแพทย์การดูแลตัวเองเบื้องต้น ไม่ไปขยี้บริเวณรอบตา สวมแว่นตาป้องกันฝุ่น ประคบเย็นเพื่อลดอาการบวม หากเกี่ยวกับการแพ้การรักษาคือการรับประทานยาแก้แพ้กลุ่มต้านฮิสตามีน